Jäi veel üle sisemised ehitustööd teha ja uksed-väravad ette panna. Viimased lasin esimesel õhtul kruvidega kinni, kuna tahtsin tibud võimalikult ruttu ära kolida. Järgmisel päeval käisin linnas ja tõin vajaminevad hinged ja uksekinnitused. Ühiselamu alumisel korrusel hakkavad ööbima haned koos  muskusparditibuda, teise korruse hõivavad kanatibud. Enamus asukatest on pärit Norrast. Rõõm on küll vaadata, kuidas tibud oma uut kodu naudivad. Haned koos nendega kasvava muskusparditibuga sulistasid maa sisse kaevatud süvendisse paigutatud veekausis ja nokkisid rohelisi rohuliblesid. Kahju, et aedu ei olnud võimalik ehitada kuhugi, kus rohtu oleks kauemaks jätkunud, kuid 13 hane oleksid mistahes kohas aia kiiresti rohust puhtaks teinud. Eks tuleb hakata ette vedama. Vähemalt on neil võimalik värskes õhus jalutada,  veekausis sulistada, samuti saavad kanatibud siblida niipalju, kui tahtmist on.